
  ROMÂNIA

UNITATEA ADMINISTRATIV TERITORIALĂ

COMUNA LUNCAVIŢA

JUDEȚUL TULCEA

PRIMARUL COMUNEI LUNCAVIȚA

                                 Primaria Comunei Luncaviţa, str.Valea Fagilor, nr.101, cod poștal 827120,  localitatea Luncavita, județul Tulcea,

                                                           Tel/Fax:0240/541201, www.comunaluncavita.ro, e-mail:primaria@comunaluncavita.ro

ANEXA 1 HCL 37/30.05.2025
CONTRACT DE ASOCIERE PENTRU FINANȚARE
”CONSTRUIRE ȘCOALĂ ÎN LOCALITATEA RACHELU, COMUNA LUNCAVIȚA, JUDEȚUL TULCEA”

nr. ________/__________

1. PĂRȚILE CONTRACTANTE

Comuna Luncavița, cu sediul în str. Valea Fagilor, nr. 101, Județul Tulcea, CP 827120,  cod fiscal 5408576, reprezentată de IORGA Aurel, Primar,

şi

Ambasada Statelor Unite ale Americii - Biroul SUA de Cooperare în Domeniul Apărării, cu sediul în Bulevardul Dr. Liviu Librescu, nr. 4 - 6, Sector 1, Bucureşti, România, reprezentată prin ………………………, …………, 

au convenit următoarele:

2. OBIECTUL CONTRACTULUI

Prezentul contract are ca obiect  asocierea Comuna Luncavița cu Ambasada Statelor Unite ale Americii – Biroul SUA de Cooperare în Domeniul Apărării în vederea asigurării finanțării și construirii obiectivului de investiţii „CONSTRUIRE ȘCOALĂ ÎN LOCALITATEA RACHELU, COMUNA LUNCAVIȚA, JUDEȚUL TULCEA", pe imobilul teren, proprietatea Comunei Luncavița, sat Rachelu, în suprafață totală de 2260 mp, înscris în CF 39416.

3. DURATA

Prezentul contract intră în vigoare la data semnării și durează până la finalizarea obiectivului propus.

4. OBLIGAȚIILE PĂRȚILOR CONTRACTANTE

4.1. Noi părțile ne angajăm să depunem diligențe în vederea realizării obiectivului comun și să aducem la cunoștință una alteia  progresele realizate și să stabilim de comun acord strategia viitoare legată de obiectivul asumat.

4.2. În scopul îndeplinirii obiectivului prevăzut la art. 2 al prezentului contract, prin dispoziție a conducătorilor celor două autorități implicate, se vor constitui grupuri de lucru formate din specialiști pentru implementarea și finalizarea proiectului.

4.3. Comuna Luncavița:

a) va asigura terenul necesar edificării construcţiei cu destinaţia de „CONSTRUIRE ȘCOALĂ ÎN LOCALITATEA RACHELU, COMUNA LUNCAVIȚA, JUDEȚUL TULCEA", respectiv terenul în suprafață totală de 2260 mp, înscris în CF 39416 Luncavita;

b) va achita contravaloarea proiectului tehnic si a avizelor şi va sprijini obţinerea acestora;

c) va asigura suprafeţele de teren necesare pentru depozitare şi pentru organizarea şantierului, precum şi racordurile pentru utilităţi (apă, energie electrica, canalizare, etc.), aferente construcţiei, până la limita amplasamentului şantierului, care vor fi in sarcina Comuna Luncavita;

d) va efectua predarea amplasamentului obiectivului de investiţii în baza unui protocol de predare amplasament către firma desemnată prin licitaţie de către Comandamentul Forţelor Americane din Europa (EUCOM) să realizeze construcţia.

e) va asigura dirigenția de șantier pentru obiectivul de investiții „CONSTRUIRE ȘCOALĂ ÎN LOCALITATEA RACHELU, COMUNA LUNCAVIȚA, JUDEȚUL TULCEA", prin contractarea de servicii de specialitate.

4.4. Ambasada Statelor Unite ale Americii - Biroul SUA de Cooperare în Domeniul Apărării: 
a) va asigura finanţarea lucrărilor de construcţie prin fondurile primite de la Comandamentul Forţelor Americane din Europa (EUCOM) şi va urmări realizarea lucrărilor de construcţii.

b) va asigura prezența constructorului la recepția la terminarea lucrărilor asupra obiectivului de investiții „CONSTRUIRE ȘCOALĂ ÎN LOCALITATEA RACHELU, COMUNA LUNCAVIȚA, JUDEȚUL TULCEA".

5. PROPRIETATEA

După finalizarea obiectivului și recepția acestuia se va proceda la înregistrarea în Cartea Funciară a dreptului de proprietate asupra clădirii în favoarea Comuna Luncavița.

6. DISPOZIŢII FINALE

În cazul în care, datorită unor împrejurări neimputabile părților contractante, obiectul contractului nu va putea fi realizat, niciuna dintre părţi nu va avea pretenții față de cealaltă parte privind compensarea sau acoperirea investiției efectuate pânã în acel moment.

Prezentul contract a fost încheiat azi .................... în două exemplare originale, fiecare parte primind câte un exemplar.

